**Naziv obveznika:** Općina Tučepi
**RKP broj:** 29566
**Matični broj:** 02836343
**OIB:** 03720208237
**Pošta i mjesto:** 21325 Tučepi
**Adresa sjedišta:** Kraj 39 A
**Razina:** 22 – Proračun jedinice lokalne i područne (regionalne) samouprave
**Razdjel:** nema razdjela
**Šifra djelatnosti:** 8411 – Opće djelatnosti javne uprave
**Šifra općine:** 593
**Oznaka razdoblja:** 2021-12

**BILJEŠKE UZ FINANCIJSKE
IZVJEŠTAJE
za razdoblje siječanj – prosinac 2021.**

**UVOD**

U skladu s odredbama Pravilnika o financijskom izvještavanju u proračunskom računovodstvu (Narodne Novine, br. 03/15, 93/15, 135/15, 2/17, 28/17, 112/18, 126/19, 145/20 i 32/21) i Okružnice o sastavljanju, konsolidaciji i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje 1. siječnja do 31. prosinca 2021. godine od Ministarstva financija (KLASA: 400-02/21-01/25, UR.BROJ: 513-05-03-21-5 od 27. prosinca 2021. godine), sastavljen je Financijski izvještaj Općine Tučepi za razdoblje siječanj - prosinac 2021. godine koji se sastoji od:

* Izvještaja o prihodima i rashodima, primicima i izdacima (Obrazac PR-RAS),
* Bilance (Obrazac BIL),
* Izvještaja o rashodima prema funkcijskoj klasifikaciji (Obrazac RAS-funkcijski),
* Izvještaja o promjenama u vrijednosti i obujmu imovine i obveza (Obrazac P-VRIO),
* Izvještaja o obvezama (Obrazac OBVEZE) i ovih
* Bilješki.

**IZVJEŠTAJ O PRIHODIMA I RASHODIMA, PRIMICIMA I IZDACIMA**

Bilješka broj 1 – Prihodi i primici / rashodi i izdaci

Ukupni prihodi i primici (AOP 632) u izvještajnom razdoblju su ostvareni u iznosu od 12.521.810 kn ili 9,60% više u odnosu na ostvarenje u prethodnoj godini, apsolutna razlika iznosi 1.095.763 kn. Unutar ukupnih prihoda i primitaka, prihodi poslovanja u 2021. godini ostvareni su u ukupnom iznosu od 12.448.272 kn a prihodi od prodaje nefinancijske imovine ostvareni su u iznosu od 73.538 kn. U strukturi ukupno ostvarenih prihoda i primitaka, 99,41% čine prihodi poslovanja a prihodi od prodaje nefinancijske imovine samo 0,59% . U Tablici 1. je, radi usporedbe, prikazano ostvarenje prihoda i primitaka Općine Tučepi u razdoblju od zadnjih pet godina.

Tablica 1. Ostvarenje prihoda i primitaka Općine Tučepi razdoblju 2017. do 2021. godine

|  |  |  |  |  |
| --- | --- | --- | --- | --- |
| Godina | Prihodi poslovanja | Prihodi od prodaje nefinancijske imovine | Prihodi od financijske imovine i zaduživanja | UKUPNO |
| 2017. | 13.830.866  | 3.441.650  | 0  | 17.272.516  |
| 2018. | 14.943.601  | 20.370  | 0  | 14.963.971  |
| 2019. | 16.009.191 | 2.073.711 | 0  | 18.082.902 |
| 2020. | 10.810.778 | 135.952 | 479.317 | 11.426.047 |
| 2021. | 12.448.272 | 73.538 |  0 | 12.521.810 |

Ukupni rashodi i izdaci (AOP 633) u izvještajnom razdoblju su izvršeni u iznosu od 11.893.631 kn ili 3,50% manje u odnosu na izvršenje u prethodnoj godini, apsolutna razlika iznosi 426.028 kn. Unutar ukupnih rashoda i izdataka, rashodi poslovanja u 2021. godini izvršeni su u ukupnom iznosu od 9.335.198 kn, rashodi za nabavu nefinancijske imovine izvršeni su u iznosu od 2.558.433 kn, dok izdataka za financijsku imovinu i otplate zajmova nije bilo. U strukturi ukupno ostvarenih rashoda i izdataka, 78,49% čine rashodi poslovanja, 21,51% rashodi za nabavu nefinancijske imovine. U Tablici 2. je, radi usporedbe, prikazano izvršenje rashoda i izdataka Općine Tučepi u razdoblju od zadnjih pet godina.

Tablica 2. Izvršenje rashoda i izdataka Općine Tučepi u razdoblju 2017. do 2021. godine

|  |  |  |  |  |
| --- | --- | --- | --- | --- |
| Godina | Rashodi poslovanja | Rashodi za nabavu nefinancijske imovine | Izdaci za financijsku imovinu i otplate zajmova | UKUPNO |
| 2017. | 8.321.000 | 8.410.055 | 0 | 16.731.055 |
| 2018. | 8.776.371 | 4.903.326 | 0 | 13.679.697 |
| 2019. | 9.528.444 | 11.644.581 |  0 | 21.173.025 |
| 2020. | 8.853.366 | 3.762.108 | 0 | 12.319.659 |
| 2021. | 9.335.198 | 2.558.433 | 0 | 11.893.631 |

Tablica 3. Ukupni prihodi i rashodi, primici i izdaci u 2021. godini (u kn)

|  |  |  |  |  |  |
| --- | --- | --- | --- | --- | --- |
| Račun | OPIS | AOP iz PR-RAS | Ostvareno prethodne godine | Ostvareno tekuće razdoblje | Indeks |
| *1* | *2* | *3* | *4* | *5* | *6* |
| 6 | Prihodi poslovanja | 001 | 10.810.778 | 12.448.272 | 115,10 |
| 7 | Prihodi od prodaje nefinancijske imovine | 292 | 139.952 | 73.538 | 54,10 |
| 8 | Primici od financijske imovine i zaduživanja | 413 | 479.317 | 0 | - |
|  | UKUPNO | 632 | 11.426.047 | 12.521.810 | 109,60 |
|  |
| 3 | Rashodi poslovanja | 146 | 8.557.551 | 9.335.198 | 109,10 |
| 4 | Rashodi za nabavu nefinancijske imovine | 344 | 3.762.108 | 2.558.433 | 68,00 |
| 5 | Izdaci za financijsku imovinu i otplate zajmova | 521 | 0 | 0 | - |
|  | UKUPNO | 633 | 12.319.659 | 11.893.631 | 96,50 |
|  |
| 922 | Višak prihoda i primitaka | 634 | 0 | 628.179 | - |
| 922 | Manjak prihoda i primitaka | 635 | 893.612 | 0 | - |
| 922 | Manjak prihoda i primitaka - preneseni | 637 | 3.002.886 | 3.896.499 | 129,80 |
| 922 | Manjak prihoda i primitaka za pokriće u sljedećem razdoblju | 639 | 3.896.498 | 3.268.320 | 83,90 |

Bilješka broj 2 - AOP 001 PRIHODI POSLOVANJA

Prihodi poslovanja (AOP 001) ostvareni su u iznosu od 12.448.272 kn. U tablici koja slijedi daje se pregled ostvarenih prihoda poslovanja za razdoblje 1-12 2021. godine.

Tablica 4. Ostvarenje prihoda poslovanja Općine Tučepi za 2021. godinu

|  |  |  |  |  |  |
| --- | --- | --- | --- | --- | --- |
| Račun | Opis | AOP | 2020. | 2021. | Indeks |
| 6 | PRIHODI POSLOVANJA  | 001 | 10.810.778 | 12.448.272 | 115,10 |
| 61 | Prihodi od poreza | 002 | 5.449.796 | 7.113.742 | 130,50 |
| 63 | Pomoći iz inozemstva i od subjekata unutar općeg proračuna  | 045 | 1.772.292 | 413.650 | 23,30 |
| 64 | Prihodi od imovine | 077 | 368.904 | 421.297 | 144,20 |
| 65 | Prihodi od upravnih i administrativnih pristojbi, pristojbi po posebnim propisima i naknada  | 1015 | 3.188.436 | 4.195.656 | 131,60 |
| 66 | Prihodi od prodaje proizvoda i robe te pruženih usluga i prihodi od donacija  | 119 | 0 | 163.771 | - |
| 68 | Kazne, upravne mjere i ostali prihodi  | 134 | 31.350 | 140.156 | 447,10 |

U odnosu na ostvarenje prihoda prethodne godine bilježi se povećanje za 1.637.494 kn ili 15,10%. U strukturi ovih prihoda najznačajniju stavku čine porezni prihodi s udjelom od 57,15%, slijede prihodi od upravnih i administrativnih pristojbi i po posebnim propisima s udjelom od 33,70%, zatim slijede prihodi od imovine s udjelom od 3,38% i pomoći iz inozemstva i od subjekata unutar općeg proračuna s udjelom 3,32%. Prihodi od donacija imaju udio od 1,31% a prihodi od kazni, upravnih mjera i ostali prihodi udio 1,14% u odnosu na ukupne prihode.

Prihodi od poreza (AOP 002) ostvareni su u iznosu 7.113.742 kn što, u odnosu na ostvarenje prethodne godine, predstavlja povećanje od 30,50%. Prihodi od poreza uključuju: prihode od poreza i prireza na dohodak, prihode od poreza na imovinu te prihode od poreza na robu i usluge. Detaljno ostvarenje prihoda od poreza prikazano je u sljedećoj tablici.

Tablica 5. Ostvarenje prihoda od poreza u 2021. godini

|  |  |  |  |  |  |
| --- | --- | --- | --- | --- | --- |
| Račun iz rač. plana | Naziv stavke | AOP | Ostvareno u izvješt. razd. preth. godine | Ostvareno u izvješt. razd.tekuće godine | Indeks(5/4) |
| *1* | *2* | *3* | *4* | *5* | *6* |
| 61 | Prihodi od poreza  | 002 | 5.449.796 | 7.113.742 | 130,50 |
| 611 | Porez i prirez na dohodak  | 003 | 2.924.103 | 3.907.348 | 133,60 |
| 6111 | Porez i prirez na dohodak od nesamostalnog rada | 004 | 1.740.522 | 1.691.640 | 97,20 |
| 6112 | Porez i prirez na dohodak od samostalnih djelatnosti | 005 | 237.839 | 254.852 | 107,20 |
| 6113 | Porez i prirez na dohodak od imovine i imovinskih prava | 006 | 825.425 | 1.623.320 | 196,70 |
| 6114 | Porez i prirez na dohodak od kapitala | 007 | 785.852 | 742.150 | 94,40 |
| 6117 | Povrat poreza i prireza na dohodak po godišnjoj prijavi | 010 | 665.535 | 404.614 | 60,80 |
| 613 | Porezi na imovinu  | 018 | 2.299.159 | 2.792.819 | 121,50 |
| 613 | Stalni porezi na nepokretnu imovinu  | 019 | 1.719.121 | 1.505.482 | 87,60 |
| 6134 | Povremeni porezi na imovinu | 022 | 580.038 | 1.287.337 | 221,90 |
| 614 | Porezi na robu i usluge  | 024 | 226.534 | 413.575 | 189,50 |
| 6142 | Porez na promet | 026 | 218.242 | 413.575 | 189,50 |
| 6145 | Porezi na korištenje dobara ili izvođenje aktivnosti | 028 | 8.292 | 0,00 | - |

Prihodi od poreza i prireza na dohodak (AOP 003) u izvještajnom razdoblju su ostvareni u iznosu od 3.907.348 kn i bilježe povećanje u odnosu na prethodnu godinu za 33,60%. Ostvareni prihodi od poreza i prireza na dohodak uključuju:

* 61111 - Porez i prirez na dohodak od nesamostalnog rada i drugih samostalnih djelatnosti u iznosu od 1.691.641 kn;
* 61121 – Porez i prirez na dohodak od obrta i s obrtom izjednačenih djelatnosti, na dohodak od slobodnih zanimanja, na dohodak od poljoprivrede i šumarstva i drugih djelatnosti u iznosu od 125.031 kn;
* 61123 - Porez i prirez na dohodak od drugih samostalnih djelatnosti koje se povremeno obavljaju u iznosu od 129.821 kn;
* 61131 – Porez i prirez na dohodak od imovine i imovinskih prava u iznosu od 206.367 kn;
* 61132 - Porez i prirez na dohodak od iznajmljivanja stanova, soba i postelja putnicima i turistima u iznosu od 1.416.953 kn;
* 61141 – Porez i prirez na dohodak od dividendi i udjela u dobiti u iznosu od 726.997 kn;
* 61143 – Porez i prirez po odbitku na dohodak od kamata u iznosu od 15.153 kn;
* 6117 – Povrat poreza i prireza po godišnjoj prijavi u iznosu od 404.614 kn.

U 2021.godini došlo je do znatnog povećanja prihoda od poreza i prireza na dohodak od iznajmljivanja stanova, soba i postelja putnicima i turistima zbog naplate poreza koji se odnose i na 2020. i 2021.godinu. Porezi na imovinu (AOP 018) u izvještajnom razdoblju su ostvareni u iznosu od 2.792.819 kn, odnosno 21,50% više u odnosu na prethodnu godinu i odnose se na prihode od poreza na javnoprometne površine (AOP 019) i prihode od poreza na promet nekretnina (AOP 022).

Porezi na robu i usluge (AOP 024), kojeg čini porez na potrošnju alkoholnih i bezalkoholnih pića, ostvareni su u iznosu od 413.534 kn i u odnosu na prethodnu godinu njihova je naplata veća za 89,50%.

Pomoći od inozemstva i od subjekata unutar općeg proračuna (AOP 045) u izvještajnom razdoblju su ostvarene u iznosu od 413.650 kn i bilježe smanjenje od 76,70% u odnosu na ostvarenje u prethodnoj godini.. Detaljno ostvarenje prihoda od pomoći prikazano je u sljedećoj tablici.

Tablica 6. Ostvarenje prihoda od pomoći u 2021. godini

|  |  |  |  |  |  |
| --- | --- | --- | --- | --- | --- |
| Račun iz rač. plana | Naziv stavke | AOP | Ostvareno u izvješt. razd. preth. godine | Ostvareno u izvješt. razd.tekuće godine | Indeks(5/4) |
| *1* | *2* | *3* | *4* | *5* | *6* |
| 63 | Pomoći iz inozemstva i od subjekata unutar općeg proračuna  | 045 | 1.772.292 | 413.650 | 23,30 |
| 633 | Pomoći proračunu iz drugih proračuna  | 054 | 1.772.292 | 413.650 | 23,30 |
| 6331 | Tekuće pomoći proračunu iz drugih proračuna  | 055 | 118.890 | 11.150 | 9,40 |
| 6332 | Kapitalne pomoći proračunu iz drugih proračuna  | 056 | 1.653.402 | 402.500 | 24,30 |

Tekuće pomoći proračunu iz drugih proračuna (AOP 055) u izvještajnom razdoblju su ostvarene u iznosu od 11.150 i manje su za 90,60% u odnosu na ostvarenje u prethodnoj godini. Ostvareni iznos odnosi se pomoći od Splitsko-dalmatinske županije za naknadu troškova ogrjeva u iznosu od 3.150 kn i 8.000,00 kn od Ministarstva kulture za sufinanciranje kKutz 2021.godine.

Kapitalne pomoći proračunu iz drugih proračuna (AOP 056) u izvještajnom razdoblju su ostvarene u iznosu od 402.500 kn i manje su za 75,70% u odnosu na ostvarenje u prethodnoj godini. Ostvareni iznos odnosi se na pomoći Splitsko-dalmatinske županije za naknadu troškova u iznosu od 300.000 kn za sufinanciranje izrade projektne dokumentacije za Eko marina Tučepi i pomoći isplaćene od Agencije za plaćanja u poljoprivredi, ribarstvu i ruralnom razvoju u iznosu od 102.500 kn za sufinanciranje projekta izrade Strateškog plana razvoja turizma Općine Tučepi.

Prihodi od imovine (AOP 077) u izvještajnom razdoblju su ostvareni u iznosu od 421.297 kn ili 14,20% više u odnosu na ostvarenje u prethodnoj godini. Ova skupina prihoda uključuje prihode od financijske imovine i prihode od nefinancijske imovine. Detaljno ostvarenje prihoda od imovine prikazano je u sljedećoj tablici.

Tablica 7. Ostvarenje prihoda od imovine u 2021. godini

|  |  |  |  |  |  |
| --- | --- | --- | --- | --- | --- |
| Račun iz rač. plana | Naziv stavke | AOP | Ostvareno u izvješt. razd. preth. godine | Ostvareno u izvješt. razd.tekuće godine | Indeks(5/4) |
| *1* | *2* | *3* | *4* | *5* | *6* |
| 64 | Prihodi od imovine | 077 | 368.904 | 421.297 | 114,20 |
| 641 | Prihodi od financijske imovine | 078 | 3.016 | 2.681 | 88,90 |
| 6413 | Kamate na oročena sredstva i depozite po viđenju | 080 | 9 | 3 | 33,30 |
| 6414 | Prihodi od zateznih kamata  | 081 | 3.007 | 2.678 |  89,10 |
| 642 | Prihodi od nefinancijske imovine  | 086 | 365.888 | 418.616 | 114,40 |
| 6421 | Naknade za koncesije | 087 | 317.315 | 383.140 | 120,70 |
| 6422 | Prihodi od zakupa i iznajmljivanja imovine | 088 | 21.939 | 11.448 | 52,20 |
| 6423 | Naknada za korištenje nefinancijske imovine | 089 | 61 | 95 | 155,70 |
| 6429 | Ostali prihodi od nefinancijske imovine | 092 | 26.573 | 23.933 | 90,10 |

Prihodi od financijske imovine (AOP 078) u izvještajnom razdoblju su ostvareni u iznosu od 2.681 kn i manji su za 335 kn u odnosu na ostvarenje u prethodnoj godini. Prihodi od financijske imovine odnose se na prihode od zateznih kamata.

Prihodi od nefinancijske imovine (AOP 086) u izvještajnom razdoblju su ostvareni u iznosu od 418.616 kn i većii su za 14,40% u odnosu na ostvarenje u prethodnoj godini. Ostali prihodi od nefinancijske imovine (AOP 092) bilježe smanjenje u izvještajnom razdoblju u odnosu na 2019. godinu iz razloga što se legalizacija nezakonito izgrađenih zgrada privodi kraju.

Prihodi od upravnih i administrativnih pristojbi po posebnim propisima i naknade (AOP 101) u izvještajnom razdoblju su ostvareni u iznosu 4.195.656 kn ili za 31,60 % više u odnosu na ostvarenje u prethodnoj godini. Ovu skupinu prihoda čine prihodi od upravnih i administrativnih pristojbi, prihodi po posebnim propisima i prihodi od komunalnih doprinosa i naknada. Detaljno ostvarenje prihoda od upravnih i administrativnih pristojbi po posebnim propisima i naknade prikazano je u sljedećoj tablici.

Tablica 8. Ostvarenje prihoda od upravnih i administrativnih pristojbi po posebnim propisima i naknade u 2021. godini

|  |  |  |  |  |  |
| --- | --- | --- | --- | --- | --- |
| Račun iz rač. plana | Naziv stavke | AOP | Ostvareno u izvješt. razd. preth. godine | Ostvareno u izvješt. razd.tekuće godine | Indeks(5/4) |
| *1* | *2* | *3* | *4* | *5* | *6* |
| 65 | Prihodi od upravnih i administrativnih pristojbi, pristojbi po posebnim propisima i naknada  | 101 | 3.188.436 | 4.195.656 | 131,60 |
| 651 | Upravne i administrativne pristojbe  | 102 | 354.029 | 642.371 | 181,40 |
| 6513 | Ostale upravne pristojbe i naknade | 105 | 611 | 653 | 106,90 |
| 6514 | Ostale pristojbe i naknade | 106 | 353.418 | 641.718 | 181,60 |
| 652 | Prihodi po posebnim propisima | 107 | 675.788 | 319.803 | 47,30 |
| 6522 | Prihodi vodnog gospodarstva | 109 | 22.577 | 15.194 | 67,30 |
| 6526 | Ostali nespomenuti prihodi | 112 | 653.211 | 304.609 | 46,60 |
| 653 | Komunalni doprinosi i naknade  | 115 | 2.158.619 | 3.233.482 | 149,80 |
| 6531 | Komunalni doprinosi | 116 | 1.523.558 | 2.180.381 | 143,10 |
| 6532 | Komunalne naknade  | 117 | 635.061 | 1.053.101 | 165,80 |

Ostale upravne pristojbe i naknade (AOP 105) u izvještajnom razdoblju su ostvarene u iznosu od 653 kn i bilježe povećanje za 6,90 % te se odnose na prihode od prodaje državnih biljega.

Ostale pristojbe i naknade (AOP 106) u izvještajnom razdoblju su ostvarene u iznosu od 641.718 kn i bilježe značajno povećanje u odnosu na prethodno razdoblje. Razlog povećanja je znatno povoljnija situacija sa bolesti covid-19 u odnosu na prethodnu godinu koja je dovela do produljenja turističke sezone i na taj način utjecala na znatno povećanje prihoda od boravišne pristojbe.

Prihodi vodnog gospodarstva (AOP 109) u izvještajnom razdoblju su ostvareni u iznosu od 15.194 kn i bilježe smanjenje za 32,70% u odnosu na ostvarenje u prethodnoj godini. Vodni doprinos obračunavaju i naplaćuju Hrvatske vode te Općini Tučepi pripada 8% vodnog doprinosa naplaćenog na njezinom području.

Ostali nespomenuti prihodi (AOP 112) u izvještajnom razdoblju su ostvareni u iznosu od 304.609 kn i bilježe smanjenje od 53,40% u odnosu na ostvarenje u prethodnoj godini. Razlog je što je u prethodnoj godini naplaćen prihod od godišnje naknade za pravo puta koja je odlukom Hakom naplaćena od Ht d.d. za više godina a u 2021.godini je naplaćen za samo jednu godinu.

Prihodi s osnova komunalnog doprinosa (AOP 116) u izvještajnom razdoblju su ostvareni u iznosu od 2.180.381 kn i bilježe povećanje od 43,10% u odnosu na 2020. godinu.

Prihodi od komunalne naknade (AOP 117) u izvještajnom razdoblju su ostvareni u iznosu od 1.053.101 kn i bilježe povećanje od 65,80% u odnosu na 2020. godinu. Na povećanje je utjecalo to što je u 2021.godini naplaćen veći dio potraživanja iz 2020.godine od Hoteli Sunce d.d. a koje u ukupnom iznosu komunalne naknade sudjeluje u iznosu većem od 50% ukupno fakturiranog iznosa komunalne naknade.

U 2021.godini ostvareni su i prihodi od donacija od pravnih i fizičkih osoba izvan općeg proračuna (AOP 123) u iznosu od 163.771 kn. Prihodi su ostvareni od donacija fizičkih osoba u iznosu od 81.571 kn i donacija od pravnih osoba u iznosu od 82.200,00 kn a namjenjena su za humanitarnu akciju financiranja izgradnje novog doma za obitelj Majkić iz Majskih poljana.

Kazne, upravne mjere i ostali prihodi (AOP 134) u izvještajnom razdoblju su ostvareni u ukupnom iznosu od 140.156 kn i značajno su veći u odnosu na ostvarenje u prethodnoj godini (povećanje od 447,10 %). Razlog za povećanje je značajno povećanje naplate kazni u odnosu na prethodnu godinu.

Bilješka broj 3 - AOP 148 RASHODI POSLOVANJA

Rashodi poslovanja (AOP 146) izvršeni su u iznosu 9.335.198 kn. U tablici koja slijedi daje se pregled izvršenih rashoda poslovanja za razdoblje 1-12 2021. godine.

Tablica 9. Izvršenje rashoda poslovanja Općine Tučepi za 2021. godinu

|  |  |  |  |  |  |
| --- | --- | --- | --- | --- | --- |
| Račun | Opis | AOP | 2020. | 2021. | Indeks |
| 3 | RASHODI POSLOVANJA  | 146 | 8.557.551 | 9.335.198 | 109,10 |
| 31 | Rashodi za zaposlene  | 147 | 930.553 | 937.310 | 100,70 |
| 32 | Materijalni rashodi  | 158 | 4.529.528 | 4.986.666 | 109,80 |
| 34 | Financijski rashodi  | 191 | 85.385 | 102.894 | 120,50 |
| 35 | Subvencije | 210 | 545.907 |  0 | - |
| 36 | Pomoći dane u inozemstvo i unutar općeg proračuna | 219 | 0 | 100.000 | - |
| 37 | Naknade građanima i kućanstvima na temelju osiguranja i druge naknade | 247 | 370.289 | 478.969 | 129,40 |
| 38 | Ostali rashodi  | 258 | 2.085.589 | 2.729.359 | 130,90 |

U strukturi rashoda poslovanja najznačajniju stavku čine materijalni rashodi s udjelom od 53,41%, slijede ostali rashodi sa udjelom 29,24%, zatim rashodi za zaposlene s udjelom 10,04%. Naknade građanima i kućanstvima na temelju osiguranja i druge naknade participiraju u rashodima poslovanja s udjelom 5,13%, financijski rashodi s udjelom 1,10% ukupnih rashoda poslovanja a pomoći dane unutar općeg proračuna 1,08%.

Rashodi za zaposlene (AOP 147) u izvještajnom razdoblju su izvršeni u iznosu 937.310 kn i u odnosu na prethodnu godinu bilježe povećanje za 0,70% . Rashodi za zaposlene obuhvaćaju plaće (bruto), doprinose na plaće i ostale rashode za zaposlene.

Materijalni rashodi (AOP 158) u izvještajnom razdoblju su izvršeni u iznosu od 4.986.666 kn i u odnosu na prethodnu godinu bilježe povećanje od 9,80%. Materijalni rashodi obuhvaćaju: naknade troškova zaposlenima, rashode za materijal i energiju, rashode za usluge, naknade troškova osobama izvan radnog odnosa te ostale nespomenute rashode poslovanja.

Naknade troškova zaposlenima (AOP 159) u izvještajnom razdoblju su izvršene u iznosu od 10.818 kn te u odnosu na prethodnu godinu bilježe smanjenje za 35,10%. Detaljni prikaz rashoda za naknade troškova zaposlenima prikazan je u sljedećoj tablici.

Tablica 10. Izvršenje naknada troškova zaposlenima za 2021. godinu

|  |  |  |  |  |  |
| --- | --- | --- | --- | --- | --- |
| Račun iz rač. plana | Naziv stavke | AOP | Ostvareno u izvješt. razd. preth. godine | Ostvareno u izvješt. razd.tekuće godine | Indeks(5/4) |
| 321 | Naknade troškova zaposlenima  | 159 | 16.673 | 10.818 | 64,90 |
| 3211 | Službena putovanja | 160 | 6.722 | 5.898 | 87,70 |
| 3212 | Naknade za prijevoz, za rad na terenu i odvojeni život | 161 | 4.840 | 4.920 | 101,70 |
| 3213 | Stručno usavršavanje zaposlenika | 162 | 5.111 | 0 | - |

Službena putovanja (AOP 160) rashodi za službena putovanja u izvještajnom razdoblju su izvršeni u iznosu od 5.898 kn i bilježe smanjenje za 12,30% u odnosu na izvršenje u prethodnoj godini.

Rashodi za stručno usavršavanje zaposlenika (AOP 162) nisu ostvareni .

Rashodi za materijal i energiju (AOP 164) u izvještajnom razdoblju su izvršeni u iznosu 321.038 kn te su u odnosu na izvršenje u prethodnoj godini veći za 14,20%. Detaljni prikaz rashoda za materijal i energiju prikazan je u sljedećoj tablici.

Tablica 11. Izvršenje rashoda za materijal i energiju za 2021. godinu

|  |  |  |  |  |  |
| --- | --- | --- | --- | --- | --- |
| Račun iz rač. plana | Naziv stavke | AOP | Ostvareno u izvješt. razd. preth. godine | Ostvareno u izvješt. razd.tekuće godine | Indeks(5/4) |
| 322 | Rashodi za materijal i energiju | 164 | 281.068 | 321.038 | 114,20 |
| 3221 | Uredski materijal i ostali materijalni rashodi | 165 | 22.160 | 28.146 | 127,00 |
| 3223 | Energija | 167 | 258.908 | 292.892 | 113,10 |

Uredski materijal i ostali materijalni rashodi (AOP 165) u izvještajnom razdoblju su izvršeni u iznosu od 28.146 kn i bilježe značajan porast u odnosu na 2020. godinu.

Rashodi za energiju (AOP 167) u izvještajnom razdoblju su izvršeni u iznosu od 292.892 kn te bilježe povećanje od 13,10% u odnosu na 2020. godinu. Na povećanje je utjecalo znatno poskupljenje cijena električne energije koje je stupilo na snagu sa 01.11.2021.godine a znatno povećanje troškova električne energije će se nastaviti i u 2022.godini.

Rashodi za usluge (AOP 172) u izvještajnom razdoblju su izvršeni u iznosu od 3.766.266 kn te su u odnosu na prethodnu godinu veći za 6,50%. Detaljni prikaz rashoda za usluge prikazan je u sljedećoj tablici.

Tablica 12. Izvršenje rashoda za usluge za 2021. godinu

|  |  |  |  |  |  |
| --- | --- | --- | --- | --- | --- |
| Račun iz rač. plana | Naziv stavke | AOP | Ostvareno u izvješt. razd. preth. godine | Ostvareno u izvješt. razd.tekuće godine | Indeks(5/4) |
| 323 | Rashodi za usluge  | 172 | 3.535.573 | 3.766.266 | 106,50 |
| 3231 | Usluge telefona, pošte i prijevoza | 173 | 81.327 | 83.322 | 102,50 |
| 3232 | Usluge tekućeg i investicijskog održavanja | 174 | 2.291.055 | 2.422.011 | 105,70 |
| 3233 | Usluge promidžbe i informiranja | 175 | 76.307 | 100.295 | 131,40 |
| 3234 | Komunalne usluge | 176 | 162.170 | 252.582 | 155,80 |
| 3235 | Zakupnine i najamnine | 177 | 10.000 | 10.000 | 100,00 |
| 3237 | Intelektualne i osobne usluge | 179 | 481.980 | 321.000 | 66,60 |
| 3239 | Ostale usluge | 181 | 432.734 | 577.056 | 133,40 |

Usluge telefona, pošte i prijevoza (AOP 173) rashodi za usluge telefona, pošte i prijevoza u izvještajnom razdoblju su izvršeni u iznosu od 83.322 kn i bilježe povećanje od 2,50% u odnosu na 2020. godinu.

Usluge tekućeg i investicijskog održavanja (AOP 174) rashodi za usluge tekućeg i investicijskog održavanja u izvještajnom razdoblju su izvršeni u iznosu od 2.422.011 kn i bilježe povećanje od 5,70% u odnosu na 2020. godinu. Ova skupina rashoda ovisi o trenutnim potrebama i stanju postrojenja i opreme.

Usluge promidžbe i informiranja (AOP 175) rashodi za usluge promidžbe i informiranja u izvještajnom razdoblju su izvršeni u iznosu od 100.295 kn i bilježe povećanje od 31,40% u odnosu na 2020. godinu zbog sklapanja novog ugovora o promidžbi u 2021.godini.

Komunalne usluge (AOP 176) rashodi za komunalne usluge u izvještajnom razdoblju su izvršeni u iznosu od 252.582 kn i bilježe povećanje od 55,80% u odnosu na 2020. godinu zbog povećanih troškova za vodu.

Intelektualne i osobne usluge (AOP 179) rashodi za intelektualne i osobne usluge u izvještajnom razdoblju su izvršeni u iznosu od 321.000 kn i manji su za 33,40% u odnosu na izvršenje u prethodnoj godini zbog smanjenja rashoda po autorskim ugovorima.

Ostale usluge (AOP 181) u izvještajnom razdoblju su izvršene u iznosu od 577.056 kn i bilježe povećanje od 33,40% u odnosu na izvršenje u prethodnoj godini ( zbog povećanih troškova za grafičke i tiskarske usluge kao i usluge izrade elaborata).

Ostali nespomenuti rashodi poslovanja (AOP 183) u izvještajnom razdoblju su izvršeni u iznosu od 888.544 kn i bilježe povećanje za 25,80% u odnosu na izvršenje u prethodnoj godini (troškovi naknada za lokalne izbore koji su održani u 2021.godini kao i troškovi organizacije kulturnih manifestacija su nešto povećani u odnosu na prethodnu godinu).

Financijski rashodi (AOP 191) u izvještajnom razdoblju su izvršeni su u iznosu 102.894 kn i bilježe povećanje za 20,50% u odnosu na izvršenje u prethodnoj godini. Na povećanje je najviše utjecalo povećana naknada troškova naplate poreza od strane porezne uprave kao i povećanja troškova bankarskih naknada. Rashodi za kamate (AOP 197) izvršeni su u iznosu od 3.775 kn i odnose se na kamate temeljem Ugovora o okvirnom kratkoročnom kreditu korištenjem minusa po računu.

Pomoći dane u inozemstvo i unutar općeg proračuna (AOP 219) u izvještajnom razdoblju su izvršene u iznosu od 100.000 kn a odnose se na sporazum sa Zavodom za hitnu medicinu splitsko-dalmatinske županije o sufinanciranje dodatnog tima T2 na makarskom području.

Naknade građanima i kućanstvima na temelju osiguranja i druge naknade (AOP 247) u izvještajnom razdoblju su izvršene u iznosu od 478.969 kn, tj. bilježe povećanje od 29,40% u odnosu na izvršenje prethodne godine i najvećim dijelom se odnose na povećanje iznosa za stipendije kao i jednokratne novčane pomoći..

Ostali rashodi (AOP 258) u izvještajnom razdoblju su izvršeni u iznosu od 2.729.359 što je za 30,90% više u odnosu na izvršenje prethodne godine (povećane su tekuće donacije udrugama a ostvarena je i kapitalna donacija za izgradnju novog doma obitelji Majkić u iznosu od 234.427 kn).

Bilješka broj 4 - AOP 292 PRIHODI OD PRODAJE NEFINANCIJSKE IMOVINE

Prihodi od prodaje nefinancijske imovine (AOP 292) ostvareni su u iznosu 73.538 kn što u odnosu na prethodnu godinu čini smanjenje od 62.414 kn, a odnose se većinom na prodaju zemljišta kat.čest.zem 7022/11 k.o. Tučepi za koje je ugovorom dogovoreno plaćanje u više godina.

Bilješka broj 5 - AOP 344 RASHODI ZA NABAVU NEFINANCIJSKE IMOVINE

Rashodi za nabavu nefinancijske imovine (AOP 344) u izvještajnom razdoblju su izvršeni u iznosu 2.558.433 kn i u odnosu na izvršenje u istom razdoblju prethodne godine manji su za su za 32,00%.

Rashodi za nabavu proizvedene dugotrajne imovine (AOP 357) u izvještajnom razdoblju su izvršeni u iznosu od 2.558.433 kn ili za 10,60% manje u odnosu na izvršenje u prethodnoj godini. Rashodi za građevinske objekte izvršeni su u iznosu od 2.463.921 kn, a odnose se najvećim dijelom izgradnju i rekonstrukciju nogostupa i vodoopskrbnog cjevovoda uz sjeverni rub D8 kao i na završetke projekta koji su započeti u 2020.godini ( nasipanje plaže Slatina ). Rashodi za postrojenja i opremu izvršeni su iznosu od 2.238 kn i bilježe znatno smanjenje u odnosu na prethodno razdoblje.

Rashodi za nematerijalnu proizvedenu imovinu (AOP 385) u izvještajnom razdoblju su izvršeni u iznosu od 92.274 kn i bilježe znatno smanjenje od 89,90 % u odnosu na 2020. godinu..

Bilješka broj 6 – REZULTAT POSLOVANJA

U izvještajnom razdoblju ostvaren je ukupan višak prihoda i primitaka (AOP 634) u iznosu 628.179 kn i prije konačne korekcije rezultata, proizašao je iz:

* viška prihoda od poslovanja (AOP 285) 3.113.074 kn i
* manjka prihoda od nefinancijske imovine (AOP 402) 2.484.895 kn

Utvrđeni tekući viškovi i manjkovi izvještajnog razdoblja naknadno se prebijaju po istovrsnim kategorijama i korigiraju u skladu s člankom 82. Pravilnika o proračunskom računovodstvu i računskom planu („Narodne novine“, broj 124/14, 115/15, 87/16, 3/18, 126/19 i 108/20).

AOP 639 - MANJAK PRIHODA I PRIMITAKA ZA POKRIĆE U SLJEDEĆEM RAZDOBLJU

Ostvareni višak prihoda i primitaka tekuće godine (AOP 634) u iznosu od 628.179 kn smanjuje preneseni manjak prihoda i primitaka koji iznosi 3.896.499 kn (AOP 637), tako da manjak prihoda i primitaka za pokriće u idućem razdoblju iznosi 3.268.320 kn (AOP 639). Prethodno navedeno prikazano je u sljedećoj tablici.

Tablica 13. Rezultat poslovanja

|  |  |  |  |  |
| --- | --- | --- | --- | --- |
| Opis | AOP | 2020. | 2021. | Indeks |
| UKUPNI PRIHODI I PRIMICI  | 632 | 11.426.047 | 12.521.810 | 109,60 |
| UKUPNI RASHODI I IZDACI  | 633 | 12.319.659 | 11.893.631 | 96,50 |
| VIŠAK PRIHODA I PRIMITAKA  | 634 | 0 | 628.179 | - |
| MANJAK PRIHODA I PRIMITAKA  | 635 | 893.612 | 0 | - |
| Manjak prihoda i primitaka - preneseni  | 637 | 3.002.886 | 3.896.499 | 129,80 |
| Manjak prihoda i primitaka za pokriće u sljedećem razdoblju  | 639 | 3.896.498 | 3.268.320 | 83,90 |

**BILANCA**

Bilanca je sustavni, vrijednosno iskazani pregled imovine, obveza i vlastitih izvora na određeni dan. Bilanca daje podatke o neto vrijednosti ukupne imovine i financijskoj neto vrijednosti , pri čemu je promjena neto vrijednosti pokazatelj održivosti fiskalnih aktivnosti.

Vrijednost ukupne imovine Općine (AOP 001) na dan 31. prosinca 2021. godine iznosi 105.863.024 kn i u odnosu na stanje imovine 01. siječnja 2021. godine, smanjenja je za 0,90 %. Udio nefinancijske imovine u ukupnoj aktivi iznosi 94,25% dok financijska imovina u ukupnoj imovini Općine Tučepi participira udjelom od 5,75%.

Bilješka broj 7 – AOP 002 NEFINANCIJSKA IMOVINA

Ukupna vrijednost nefinancijske imovine Općine (AOP 002) na dan 31.12.2021. iznosi 99.775.953 kn i u odnosu na prethodnu godinu povećana je za 00,30 %. U sljedećoj tablici prikazana je struktura nefinancijske imovine.

Tablica 14. Nefinancijska imovina

|  |  |  |  |  |  |
| --- | --- | --- | --- | --- | --- |
| Račun | Opis | AOP | 01.01.2021. | 31.12.2021. | Indeks |
| 01 | Neproizvedena dugotrajna imovina  | 003 | 38.528.355 | 38.528.355 | 100,00 |
| 02 | Proizvedena dugotrajna imovina  | 007 | 60.912.034 | 61.247.598 | 100,60 |
| 04 | Sitni inventar u upotrebi | 047 | 0 | 0 | - |

Vrijednost neproizvedene dugotrajne imovine (AOP 003) na dan 31.12.2021. godine iznosi 38.528.355 kn i nije se promijenila u odnosu na stanje sa 01.01.2021.godine.

Vrijednost proizvedene dugotrajne imovine (AOP 007) na dan 31. prosinca 2021. godine iznosi 61.247.598 kn s povećanjem od 335.564 kn ili 00,60 % u odnosu na stanje 01. siječnja 2021. godine.

Vrijednost građevinskih objekata (AOP 008) na dan 31. prosinca 2021. godine iznosi 53.373.771 kn s povećanjem od 00,60 % u odnosu na stanje 01. siječnja 2021. godine. Na to povećanje najviše je utjecalo povećanje ulaganja u ceste i ostale prometne objekte (AOP 011) Vrijednost uređaja strojeva i opreme za ostale namjene (AOP 021) na dan 31. prosinca 2021. godine iznosi 1.490.590 kn s povećanjem od 6,60 % u odnosu na stanje 01. siječnja 2021. godine (do povećanja je došlo zbog evidentiranja spremnika za odvojeno prikupljanje komunalnog otpada na temelju Ugovora o prijenosu prava vlasništva spremnika za odvojeno prikupljanje komunalnog otpada bez naknade sa Fondom za zaštitu okoliša i energetsku učinkovitost u iznosu od 95.000 kn)**.**

Vrijednost nematerijalne proizvedene imovine (AOP 040) na dan 31. prosinca 2021. godine iznosi 7.676.457 kn i povećana je u postotku od 1,20 % u odnosu na stanje sa 01.01.2021.godine.

Bilješka broj 8 – AOP 063 – FINANCIJSKA IMOVINA

Vrijednost ukupne financijske imovine (novac i potraživanja) Općine iznosi 6.087.071 kn i bilježi smanjenje za 17,80 % u odnosu na stanje prethodne godine. U sljedećoj tablici prikazana je struktura financijske imovine.

Tablica 15. Financijska imovina

|  |  |  |  |  |  |
| --- | --- | --- | --- | --- | --- |
| Račun | Opis | AOP | 01.01.2021. | 31.12.2021. | Indeks |
| 1 | Financijska imovina  | 063 | 7.402.550 | 6.087.071 | 82,80 |
| 11 | Novac u banci i blagajni  | 064 | 70.360 | 142.044 | 201,90 |
| 12 | Depoziti, jamčevni polozi i potraživanja od zaposlenih te za više plaćene poreze i ost. | 073 | 7.490 | 7.500 | 100,10 |
| 15 | Dionice i udjeli u glavnici  | 129 | 2.548.500 | 2.548.500 | 100,00 |
| 16 | Potraživanja za prihode poslovanja  | 141 | 4.581.375 | 3.215.477 | 70,20 |
| 19 | Rashodi budućih razdoblja i nedospjela naplata prihoda  | 165 | 132.592 | 129.207 |  97,40 |

Novac u banci i blagajni (AOP 064) – novčana sredstava na računima i u blagajni veća su za manja su za 101,90% u odnosu na početak godine te sada iznose 142.044 kn te ovise i variraju o podmirenju obveza i ostvarenju prihoda.

Depoziti, jamčevni polozi i potraživanja od zaposlenih te za više plaćene poreze i ostalo (AOP 073) – ostala su na gotovoj istoj razini na kraju godine.

Dionice i udjeli u glavnici (AOP 129) su ostala su na istoj razini krajem godine i iznose 2.548.500 kn.

Potraživanje za prihode poslovanja (AOP 141) stanje ukupnog potraživanja za prihode poslovanja na 31.12.2021. iznosi 3.215.477 kn i znatno su manja u odnosu na početak godine jer je došlo do isknjižavanja zastarjelih i nenaplativih potraživanja u iznosu od 1.100.939 kn a povećana je i naplata potraživanja u odnosu na prethodnu godinu. Potraživanja za prihode poslovanja se sastoje od:

* Potraživanja za poreze u iznosu od 933.213 kn
* Potraživanja za prihode od imovine u iznosu od 6.966 kn
* Potraživanja za upravne i administrativne pristojbe, pristojbe po posebnim propisima i naknade u iznosu od 4.166.294 kn
* Potraživanja za kazne i upravne mjere te ostale prihode u iznosu od 60.381 kn
* Ispravak vrijednosti potraživanja na dan 31.12.2021.godine iznosi 1.951.377 kn.

BILJEŠKA broj 9 – AOP 170 – OBVEZE

Obveze bilježe ukupno smanjenje od 12,50 % u odnosu na prethodnu godinu i iznose 3.965.929 kn. Ukupne obveze za rashode poslovanja povećane su za 53,90 % i na kraju 2021. godine iznose 2.241.624 kn, ukupne obveze za nabavu nefinancijske imovine smanjene za 51,80 % i na kraju na kraju 2021. godine iznose 1.250.546 kn, dok obveze za kredite i zajmove (AOP 200) na kraju 2021. godine iznose 473.759 kn (obveze prema Ministarstvu financija koji se odnosi na beskamatni zajam u visini poreza na dohodak i prireza porezu na dohodak čije je plaćanje odgođeno i beskamatni zajam u visini izvršenog povrata poreza na dohodak i prireza porezu na dohodak temeljem godišnje prijave). U sljedećoj tablici prikazana je struktura obveza.

Tablica 16. Struktura obveza

|  |  |  |  |  |  |
| --- | --- | --- | --- | --- | --- |
| Račun | Opis | AOP | 01.01.2021. | 31.12.2021. | Indeks |
| 2 | Obveze  | 170 | 4.531.357 | 3.965.929 | 87,50 |
| 23 | Obveze za rashode poslovanja  | 171 | 1.456.373 | 2.241.624 | 153,90 |
| 231 | Obveze za zaposlene | 172 | 66.663 | 55.778 | 83,70 |
| 232 | Obveze za materijalne rashode | 173 | 1.233.480 | 2.133.613 | 173,00 |
| 237 | Obveze za naknade građanima i kućanstvima | 180 | 29.681 | 6.311 | 21,30 |
| 239 | Ostale tekuće obveze | 182 | 126.549 | 45.922 | 26,30 |
| 24 | Obveze za nabavu nefinancijske imovine | 183 | 2.595.667 | 1.250.546 | 48,20 |
| 26 | Obveze za zajmove od državnog proračuna  | 200 | 479.317 | 473.759 | 98,80 |

BILJEŠKA broj 10 – AOP 231 – VLASTITI IZVORI

Vlastiti izvori iznose 101.897.095 i smanjeni su za 00,40 %. Vlastiti izvori i ispravak vlastitih izvora (AOP 232) iznose 101.905.595 kn i povećani su za 00,30 %.

Višak / manjak prihoda (AOP 239/247) - na kraju proračunske godine utvrđen je manjak prihoda u ukupnom iznosu od 3.268.320 kn, koji je ostvaren, nakon propisane korekcije prihoda, od viška prihoda poslovanja (AOP 241) u iznosu od 6.501.619 kn, viška primitaka od financijske imovine (AOP 243) 536.080 kn i manjka prihoda od nefinancijske imovine 10.306.019 kn (AOP 244). Prema čl. 82. Pravilnika o proračunskom računovodstvu provedena je obvezna korekcija za kapitalni prijenos sredstava na način da se zadužio račun viška prihoda poslovanja, a odobrio račun manjka prihoda od nefinancijske imovine. Provedena je korekcija za kapitalni prijenos sredstava od Splitsko-dalmatinske županije za sufinanciranje izrade projektne dokumentacije za Eko marina Tučepi u iznosu od 300.000 kn i kapitalni prijenos sredstava od Agencije za plaćanja u poljoprivredi, ribarstvu i ruralnom razvoju u iznosu od 102.500 kn za sufinanciranje projekta izrade Strateškog plana razvoja turizma Općine Tučepi.

Obračunati prihodi poslovanja (AOP 249) iznose 3.226.476 kn i znatno su smanjeni u odnosu na početak godine ( isknjiženje zastarjelih i nenaplativih potraživanja i povećana naplata u odnosu na prethodnu godinu ).

Bilješka broj 11 – AOP 244 – IZVANBILANČNA EVIDENCIJA

AOP 250 i 251 sadržavaju ukupni iznos evidentiranih izvanbilančnih stavki na aktivi i pasivi, dok AOP 249 je na 0 jer uspoređuje jesu li jednake dugovna strana AOP-a 250 i potražna strana AOP 251. Izvanbilančna evidencija uključuje:

* instrumente osiguranja plaćanja u iznosu od 8.321.051 kn,
* potencijalna obveze po osnovi sudskih sporova u iznosu od 110.000 kn.

Bilješka broj 12 –Obvezne bilješke uz Bilancu

Obvezne Bilješke uz Bilancu su:

* Popis ugovornih odnosa i slično koji uz ispunjenje određenih uvjeta, mogu postati obveza ili imovina (dana kreditna pisma, hipoteke i slično) – Tablica 1. i 2.
* Popis sudskih sporova u tijeku – Tablica 3.

Tablica 17. Popis ugovornih odnosa i slično koji uz ispunjenje određenih uvjeta, mogu postati obveza

|  |  |  |  |  |  |  |
| --- | --- | --- | --- | --- | --- | --- |
| R. B. | Datum izdavanja jamstva | Instrument osiguranja | Iznos danog jamstva (u kn) | Primatelj jamstva | Namjena | Dokument |
| 1. | 20.01.2016. | Zadužnica | 1.416.050,93 | SG leasing d.o.o. | Osiguranje plaćanja obveza iz Ugovora o financijskom leasingu | Ugovor  |
| 2. | 14.06.2016. | Zadužnica | 1.000.000,00 | Jadro-lux d.o.o. | Osiguranje plaćanja obveza iz Ugovora o pružanju energetske usluge u uštedi električne energije u javnoj rasvjeti | Ugovor  |
| 3. | 27.07.2018. | Zadužnica | 50.000,00 | Fond za zaštitu okoliša i energetsku učinkovitost | Uredno izvršenje ugovornih obveza | Ugovor  |
| 4. | 27.07.2018. | Zadužnica | 5.000,00 | Fond za zaštitu okoliša i energetsku učinkovitost | Uredno izvršenje ugovornih obveza | Ugovor  |
| 5. | 17.04.2019. | Zadužnica | 2.400.000,00 | Otp banka d.d.  | Garancija za uredno ispunjenje Ugovora | Ugovor  |
| 6. | 13.05.2020. | Zadužnica | 2.000.000,00 | Otp banka d.d. | Uredno izvršenje ugovora o kreditu | Ugovor  |
| 7. | 04.01.2021. | Zadužnica | 750.000,00 | Otp banka d.d. | Uredno izvršenje ugovora o kreditu | Ugovor  |
| 8. | 24.08.2021. | Zadužnica | 700.000,00 | Otp banka d.d. | Uredno izvršenje ugovora o kreditu | Ugovor  |

Tablica 18. Popis ugovornih odnosa i slično koji uz ispunjenje određenih uvjeta, mogu postati imovina

|  |  |  |  |  |  |  |
| --- | --- | --- | --- | --- | --- | --- |
| R.B. | Datum primanja jamstva | Instrument osiguranja | Iznos primljenog jamstva (u kn) | Davatelj jamstva | Namjena | Dokument |
| 1. |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

Nema evidentiranih ugovornih odnosa i slično koji bi uz ispunjenje određenih uvjeta mogli postati imovina.

Tablica 19. Popis sudskih sporova u tijeku

|  |  |  |  |  |  |  |  |
| --- | --- | --- | --- | --- | --- | --- | --- |
| R.B. | Tuženik | Tužitelj | Sažeti opis prirode spora | Iznos glavnice | Procjena financijskog učinka | Procijenjeno vrijeme odljeva ili priljeva sredstava | Početak sudskog spora |
| 1. | Općina Tučepi | Grad Sinj | Spor oko obveze plaćanja eko rente | 48.645,00 | 110.000,00 | Kraj 2022. | 02.05.2011. |
|  |  |  |  |  |  |  |  |

**IZVJEŠTAJ O RASHODIMA PREMA FUNKCIJSKOJ KLASIFIKACIJI**

Bilješka broj 13 – Obrazac RAS – funkcijski

Izvještaj o rashodima po funkcijskoj klasifikaciji popunjen je na temelju ostvarenih rashoda poslovanja i rashoda za nabavu nefinancijske imovine. U sljedećoj tablici daje se prikaz ostvarenja po vrstama funkcijske klasifikacije u 2020. i 2021. godini.

Tablica 20. Ostvarenje po vrstama funkcijske klasifikacije u 2020. i 2021. godini

|  |  |  |  |  |
| --- | --- | --- | --- | --- |
|  | Naziv funkcijske klasifikacije - OPIS | AOP | 2020. | 2021. |
| 01 | Opće javne usluge  | 001 | 3.320.087 | 3.009.144 |
| 03 | Javni red i sigurnost  | 024 | 644.050 | 783.984 |
| 04 | Ekonomski poslovi  | 031 | 3.600.528 | 4.131.147 |
| 05 | Zaštita okoliša  | 071 | 520.792 | 449.025 |
| 06 | Usluge unapređenja stanovanja i zajednice  | 078 | 1.937.001 | 899.236 |
| 07 | Zdravstvo | 085 | 55.625 | 155.530 |
| 08 | Rekreacija, kultura i religija  | 103 | 633.530 | 937.711 |
| 09 | Obrazovanje | 110 | 1.384.348 | 1.024.140 |
| 10 | Socijalna zaštita | 125 | 223.699 | 503.714 |
|   | UKUPNI RASHODI | 137 | 12.319.660 | 11.893.631 |

**IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA**

Promjene u vrijednosti (revalorizaciji) i promjene u obujmu imovine i obveza jesu događaji koji utječu na neto vrijednost (razliku između imovine i obveza), a nisu rezultat aktivnosti odnosno transakcija kao i reklasifikacija i zamjena jedne vrste imovine/obveza drugom. Ovaj izvještaj dopuna je podacima iz Bilance.

Bilješka broj 14 – Izvještaj o promjenama u vrijednosti i obujmu imovine i obveza

Iz izvještaja (AOP 001) je evidentno ukupno povećanje vrijednosti i obujma imovine u iznosu od 95.152 kn te smanjenje od 1.100.939 kn.,

|  |  |  |  |
| --- | --- | --- | --- |
| Opis promjene | Iznos | Povećanje / smanjenje | AOP |
| Do promjene u obujmu proizvedene dugotrajne imovine došlo je zbog evidentiranja groblja Male Gospe iz evidencije o komunalnoj infrastrukturi koje nije bilo evidentirano u poslovnim knjigama Općine Tučepi a na temelju naloga Općinskog načelnika da se groblje Male Gospe evidentira u vrijednosti od 1 kune do izrade elaborata po kojem bi se evidentiralo u stvarnoj vrijednosti rbokii | 1 | Povećanje | 021 |
| Do promjene u obujmu proizvedene dugotrajne imovine došlo je zbog evidentiranja 151 stupa javne rasvjete iz evidencije o komunalnoj infrastrukturi koja nisu bila evidentirana u poslovnim knjigama Općine Tučepi a na temelju naloga Općinskog načelnika da se ti stupovi evidentiraju u vrijednosti od 1 kune po komadu. rbokii | 151 | Povećanje | 021 |
| Do promjene u obujmu proizvedene dugotrajne imovine došlo je zbog evidentiranja spremnika za odvojeno prikupljanje komunalnog otpada na temelju Ugovora o prijenosu prava vlasništva spremnika za odvojeno prikupljanje komunalnog otpada bez naknade sa Fondom za zaštitu okoliša i energetsku učinkovitost što je rezultiralo povećanjem od 95.000 kn.rbokii | 95.000 | Povećanje | 021 |
| Do promjene u obujmu potraživanja za prihode poslovanja došlo je zbog otpisa zastarjelih potraživanja od kupaca do datuma 31.12.2010.godine koja više nisu bila naplativa na prijedlog popisnog povjerenstva i temeljem zaključka Općinskog načelnika o prihvaćanju izvješća Povjerenstva za popis imovine i obveza Općine Tučepi u iznosu od 1.100.939 kn. | 1.100.939 | Smanjenje | 032 |

Iz izvještaja je vidljivo da nije došlo do promjene u vrijednosti (revalorizacija) imovine (AOP 002).

**IZVJEŠTAJ O OBVEZAMA**

Ovim izvještajem prati se stanje obveza za rashode poslovanja, za nabavu nefinancijske imovine i obveza za financijsku imovinu i to na početku izvještajnog razdoblja, njihovog povećanja i podmirenja u izvještajnom razdoblju kao i stanja na kraju izvještajnog razdoblja.

Bilješka broj 15 – Obveze

Stanje obveza na dan 1. siječnja 2021. godine (AOP 001) predstavlja nepodmirene obveze iz prošlih proračunskih godina koje su prenesene u 2021. godinu. Obrazac Obveze sadrži podatke o obvezama za razdoblje 01. siječnja do 31. prosinca 2021. godine.

Ukupne obveze na dan 01. siječnja 2021. godine iznosile su 4.531.357 kn (AOP 001).

Povećanje obveza u izvještajnom razdoblju iznosi 9.793.874 kn (AOP 002), dok su obveze podmirene u iznosu od 10.359.302 kn (AOP 020).

Stanje obveza na dan 31. prosinca 2021. godine iznosi 3.965.929 kn (AOP 038).

Stanje dospjelih obveza na kraju izvještajnog razdoblja (AOP 039) iznosi 3.076.034 kn. Stanje dospjelih obveza uključuje obveze za rashode poslovanja u iznosu od 1.841.875 kn i obveze za nabavu nefinancijske imovine u iznosu od 1.234.159 kn. Od ukupnih dospjelih obveza za rashode poslovanja, obveze za materijalne rashode (AOP 051) iznose 1.840.513 kn i ostale tekuće obveze (AOP 081) iznose 1.362 kn.

Stanje nedospjelih obveza na kraju izvještajnog razdoblja (AOP 097) iznosi 889.895 kn. Od ukupnih nedospjelih obveza, obveze za rashode poslovanja (AOP 099) iznose 399.749 kn, obveze za nabavu nefinancijske imovine (AOP 100) iznose 16.387 kn, dok obveze za financijsku imovinu iznose (AOP 101) iznose 473.759 kn (Iznos obveze prema Ministarstvu financija koji se odnosi na beskamatni zajam u visini poreza na dohodak i prireza porezu na dohodak čije je plaćanje odgođeno i beskamatni zajam u visini izvršenog povrata poreza na dohodak i prireza porezu na dohodak temeljem godišnje prijave) .

Tučepi, 15. veljače 2022. godine

Osoba za kontaktiranje: Frane Šimić

Telefon za kontakt: 021/623-595

E-mail za kontakt: frane.simic@tucepi.hr

Odgovorna osoba: Ante Čobrnić

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis voditelja računovodstva Potpis odgovorne osobe